יונתן הירשפלד

יונתן הירשפלד (נולד ב-1979) הוא צייר, משורר, עיתונאי ואוצֵר ישראלי, הכותב בנושאי תרבות, אמנות ופילוסופיה, בעיתונים ובכתבי עת.

ביוגרפיה

יונתן הירשפלד נולד, גדל ולמד בירושלים. בוגר התיכון לאמנויות ע"ש צ'ארלס א' סמית' בירושלים (בגרות מלאה במגמת אמנות פלסטית, 1997). בוגר תואר ראשון באמנויות יפות (BFA) מהמחלקה לאמנות באקדמיה לאמנות ועיצוב בצלאל. בעל תואר שני באמנויות יפות (MFA) בתוכנית הבינתחומית לאמנויות, בשיתוף המכון להיסטוריה ופילוסופיה של המדעים והרעיונות ע"ש כהן, אוניברסיטת תל אביב (2011).

מלמד במכללה האקדמית תל אביב-יפו ובקריה האקדמית אונו במסגרת בית לאמנות ישראלית. משנת 2008 ועד היום (2016) – מלמד קורסי ציור ומנחה סיורי גלריות מטעם סדנת אמני הקיבוץ. לאורך השנים מרצה כפרילנסר במוזיאונים, בגלריות ובמכללות. לימד אמנות והגיש לבגרויות בתיכונים, בהם התיכון לאמנויות בירושלים בו למד. שימש כמרכז מגמת האמנות בתיכון "מוזות" לנוער שנפלט ממסגרות ביפו (2008-14).

בשנת 2008 הקים הירשפלד ביחד עם יקיר שגב את גלריה חנינא, שכעבור שנה הפכה לגלריה שיתופית, בה שותפים כיום 15 אמנים.

בשנת 2013 צייר את סדרת הציורים "על הארץ", שהוצגה במשכנות שאננים. בסדרה זו התייחס לציורי "צובה" של זריצקי ושל אברמסון ולדיון האתי והאסתטי שמתעורר במפגש בין שלושת הדורות של האמנים. בשנת 2016 הוצגה סדרת ציורים זו במסגרת התערוכה "אופק חדש לאופקים חדשים" במשכן לאמנות בעין חרוד.

בשנת 2014 הציג הירשפלד את תערוכת היחיד "זימה" בגלריה "צדיק", יפו-תל אביב, והוציא ספר שירה בשם זה במשותף עם אהרן שבתאי. הציג בגלריות ובמוזיאונים בארץ, בניו יורק ובמינכן.

זכה בפרס עידוד היצירה לאמנות פלסטית מטעם משרד התרבות לשנת 2016. באותה שנה היה אוצר של תערוכת ורד אהרונוביץ'.

פרסם שירים בכתב העת "מטעם" בעריכת יצחק לאור. כתב מאמרים לכתב העת "אודיסאה" ולאתרים "ארטפורטל", "ערב רב" ו"אלכסון". מ-2013 כותב את הטור "תמונה" במוסף "תרבות וספרות" של העיתון "הארץ".

פרסם סדרת מאמרים בהם טען שההגות הפוסט-מודרניסטיסטית מבית מדרשם של דרידה, פוקו, בודריאר ודלז נהנית מהגמוניה מוחלטת בעולם האמנות הישראלית. הירשפלד ניסה להצביע על כשליה ונזקיה של הגות זו.

בשנת 2021 פרסם את הספר ”לדעת ציור“ בהוצאת רסלינג.

ב-2022 יצא לאור הספר "אמנות ישראלית גלריה גורדון", המכיל אסופת מאמרים פרי עטו.

מ-2022 מגיש פינה ברדיו, מדי ראשון בבוקר בתוכנית שלושה שיודעים עם שרון קנטור בכאן תרבות.

 גלריית תמונות 

תערוכות יחיד

תערוכות קבוצתיות נבחרות

תערוכות שאצר

מכתיבתו
 2014 - "זימה" (ספר שירה), ביחד עם אהרן שבתאי.
 2020 – כתב העת "הו!", גיליון 20, מאמר על "מהי אמנות?".
 2021 – "לדעת ציור"', רסלינג (טורים מ"תרבות וספרות הארץ" 2013-2020).
 2022 – "אמנות ישראלית גלריה גורדון" (עשרות טקסטים פרי עטו על אמנות ישראלית עבור חדרי תצוגה לאתר הגלריה).

לקריאה נוספת
דורון בראונשטיין, יונתן הירשפלד: "אני מצייר כמו אדם שחופר בארות. יש לי פנטזיה שיהיו מים בסוף.", חי תרבות, 1 בדצמבר 2018
סמדר שפי, על התערוכה Foramen Magnum,  17 בינואר 2014

 רון ברטוש, "אלות חדשות: על מחזור ציורי הזימה של יונתן הירשפלד" (מתוך קטלוג התערוכה "זימה"), 2014

 רון ברטוש, "יונתן הירשפלד: השיבה אל צובה, שוב" (מתוך קטלוג התערוכה "על הארץ"), 2013



 נטע הלפרין, "הדרך לשמיים מלאה באיי פודים טחונים" (ריאיון עם האוצרים יואב שביט, יונתן הירשפלד ונועם אבידן-סלע על התערוכה "טיקלא שפעה 1/0"), בעיתון העיר תל אביב, גיליון 1567, 15 באוקטובר 2010, עמ' 64–65
 קרני עם עד, "זה חלק מהעניין" (על התערוכה "בדיעבד"), בעיתון ידיעות הקיבוץ, 1 באוקטובר 2010
 גדעון עפרת, "על חורבות המזבח" (מתוך קטלוג התערוכה "הוא שרצה להיות אל והיה לחיה"), 2010
 "מה אתם עושים אחרי האורגיה?" (על התערוכה "אחרי האורגיה"), בעיתון טיים אאוט תל אביב, 11 בפברואר 2010
 גדעון עפרת, "קינת ההיכלות" (על התערוכה "כתם ריק מדם), 2008
 חגית בת-אליעזרעל תערוכת היחיד "חיי יוסף", יקום תרבות, 22 בדצמבר 2023

קישורים חיצוניים



 שחף דקל, שחף דקל בסרט וידאו על הירשפלד
 הוא שרצה להיות אל והיה לחיה, שישי ראשון
 יונתן הירשפלד, באתר Art Lab
 יונתן הירשפלד, במרכז המידע לאמנות ישראלית, מוזיאון ישראל, ירושלים
 קורות חיים, באתר Artportal
 קורות חיים, באתר גלריית רו-ארט

 רוקוקו יהודי בברוקלין – ראיון עם יונתן הירשפלד, 2 באפריל 2015


מאמרים של הירשפלד
 מאמריו של יונתן הירשפלד במוסף תרבות וספרות של העיתון הארץ
 אהבה זה לא מספיק, באתר אלכסון, 30 בנובמבר 2015
 נגד גרויס, באתר ערב רב, 24 באוקטובר 2012
 עמנואל קאנט: הצעה לקאמבק, באתר ערב רב, 30 בינואר 2013
 טרומפלויי של אמנות, באתר ערב רב, 14 במרץ 2011


 מה הקשר בין הציור הזה לאורגזמה, באתר מבט ART, 9 ביולי 2015
 הענן של בלדסארי – על היפוך התפקידים בין המייצג למיוצג, באתר בסיס

הערות שוליים

קטגוריה:אוצרים ישראלים
קטגוריה:ציירים ישראלים
קטגוריה:בעלי טור ישראלים
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרי בצלאל, אקדמיה לאמנות ועיצוב
קטגוריה:בוגרי אוניברסיטת תל אביב
קטגוריה:סגל הקריה האקדמית אונו
קטגוריה:זוכי פרס עידוד היצירה לאמנות פלסטית
קטגוריה:ישראלים שנולדו ב-1979